Sajanogorsk

Sajanogorsk (, ) om Venäman lidn da lidnümbrik Hakasijan Tazovaldkundan päivnouzmaižes sen röunanno. Se om Hakasijan koumanz' surtte lidn.

 Istorii 
Eländpunktan aluz om pandud vl 1830 kuti Označennoje-külä kaičemha Venäman röunad. Vozil 1965−1975 šingotihe sidä lidnanvuččeks žiloks sauvomha järedad gidroelektrostancijad, miše sada alüminijad. Vl 1975 žilo sai lidnan statusad nügüdläiženke nimenke.

Sajanogorsk ižandusen päsarakod oma alüminijan da sen ühthesuladusiden pästand (kaks' alüminijantegintSajanogorskan alüminijantegim rusal.ru-saital. Hakasijan alüminijantegim rusal.ru-saital. ), gidroenergetik (Sajanan-Šušenskojen GES vspäi 1978), mugažo alüminijasižen pakuitesen tegim i maidtegim ratas lidnas.

 Geografijan andmused 
Lidn sijadase Jenisei-jogen hural randal, Päivlaskmaižen Sajanan pautkidenno 300 m ü.m.t. korktusel, stepin zonas. Matkad Abakanhasai om 80 km pohjoižhe. Om ümbärtud Bejan rajonal.

Sajanogorsk jagase kümneks lidnanlaptaks. Lähižed lidnanvuiččed Čerömuški-žilo (7382 rist. vl 2021) i Main-žilo (, 4325 rist. vl 2021) mülüdas lidnümbrikho Sajanogorskan ližaks.

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 49 887 ristitud, lidnümbrikon — 63 322 ristitud. Vodele 2017 lidnan ristitišt poleni 47 983 eläjhasai, lidnümbrikon — 61 013 ristithusai. Kaikiš suremb lidnan ristitišt oli 56 tuhad eläjid vl 1996.

Ortodoksižen hristanuskondan koume pühäpertidSajanogorskan pühäpertid sobory.ru-saital.  oma letud lidnas: Eläban Eziauguižen Stroican jumalanpert' (letihe vll 1992−1999), Jumalanmaman Tulendan Pühäpertihe jumalanpert' (1997−2003, ei ole rados) i Jumalanmaman Nägundan Sergii Radonežalaižele časoun' (2011). Niiden ližaks koume jumalanpertid om lidnümbrikon žiloiš.

Sajanogorskan politehnine tehnikumSajanogorskan politehnižen tehnikuman sait (spt19.ru).  i privatine «STEMI»-tehnikumSajanan «STEMI»-tehnikuman sait (стэми.рф).  oma lidnan professionaližen opendusen aluzkundoikš.

Edeližed lidnümbrikon pämehed (sen Administracijan pämehed) oma Mihail Valov (sügüz'ku 2018 — kezaku 2022) i Leonid Bikov (viluku 2004 — sügüz'ku 2018).

 Galerei 

 Homaičendad 

 Irdkosketused 
 Sajanogorsk-lidnan tobmuden aluzkundoiden oficialine sait (sayan-adm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Hakasijan Tazovaldkundan lidnad
Kategorii:Hakasijan Tazovaldkundan lidnümbrikod